ທ່ານ Sergei Shoigu, ລັດຖະມົນຕີວ່າການກະຊວງປ້ອງກັນປະເທດ ລັດເຊຍ
(ພາບ: AFP/TTXVN)
ໃນກອງປະຊຸມຂັ້ນລັດຖະມົນຕີວ່າການກະຊວງປ້ອງກັນປະເທດ ລັດເຊຍ ແລະ ບັນດາປະເທດສະມາຄົມປະຊາຊາດອາຊີຕາເວັນອອກສ່ຽງໃຕ້ (ອາຊຽນ) ຖືກໄດ້ດຳເນີນໃນວັນທີ 26/4, ຢູ່ນະຄອນຫຼວງ ມົດສະກູ, ປະເທດ ລັດເຊຍ, ບັນດາປະເທດໄດ້ວາງອອກບັນດາທິດທາງການຮ່ວມມືຕົ້ນຕໍ. ທ່ານ Sergei Shoigu, ລັດຖະມົນຕີວ່າການກະຊວງປ້ອງກັນປະເທດ ລັດເຊຍ ໃຫ້ຮູ້ວ່າ: ຝ່າຍຕ່າງໆໄດ້ວາງອອກບັນດາທິດທາງເພື່ອແນໃສ່ພັດທະນາການພົວພັນຮ່ວມມືທີ່ຕ່າງຝ່າຍຕ່າງມີຜົນປະໂຫຍດ - ກ່ອນອື່ນໝົດແມ່ນໃນຂົງເຂດຕ້ານການກໍ່ການຮ້າຍສາກົນ, ຄວາມປອດໄພໃນການເດີນເຮືອ, ໜູນຊ່ວຍແກ້ໄຂຜົນຮ້າຍຢ້ອນຫຼັງຈາກໄພພິບັດທຳມະຊາດ, ເສນາຮັກ ແລະ ການເກັບກູ້ລູກລະເບີດບໍ່ທັນແຕກ. ຜູ້ນຳໜ້າກະຊວງປ້ອງກັນປະເທດ ລັດເຊຍ ກໍ່ເນັ້ນໜັກ “ບັນຊີລາຍຊື່ບັນດາໂຄງການຮ່ວມມືລວມລະຫວ່າງກະຊວງປ້ອງກັນປະເທດ ລັດເຊຍ ແລະ ອາຊຽນ ບໍ່ພຽງແຕ່ຢຸດຕິພາເທົ່ານັ້ນ”. ລັດເຊຍ ຈະເປີດກ້ວາງບັນດາການພົບປະ 2 ຝ່່າຍກັບບັນດາປະເທດ ອາຊຽນ, ພິເສດແມ່ນການຮ່ວມມືໃນຂົງເຂດການທະຫານ ແລະ ເຕັກນິກການທະຫານ. ເພື່ອຫັນແຜນການດັ່ງກ່າວໃຫ້ປະກົດຜົນເປັນຈິງ, ລັດເຊຍ ຈະຈັດຕັ້ງບັນດາການພົບປະກັບລັດຖະມົນຕີວ່າການກະຊວງປ້ອງກັນປະເທດ ບັນດາປະເທດ ອາຊຽນ, ໃນນັ້ນປຶກສາຫາລືລາຍລະອຽດບັນດາບັນຫາການທະຫານ ແລະ ເຕັກນິກການທະຫານ.
(ແຫຼ່ງຄັດຈາກ VOV)